1957 בישראל

1957  הייתה השנה התשיעית לעצמאותה של מדינת ישראל. לאחר מבצע קדש, ישראל נסוגה מן חצי האי סיני שכבשה; ומתרחשים שני אירועים קשים של אלימות פוליטית: התנקשות בישראל קסטנר ופרשת הרימון בכנסת.

הנהגה

מדינה 

בתחילת מרץ נסוגה ישראל מסיני לאחר מבצע קדש וכחודש לאחר מכן, ב-8 באפריל, נפתחת תעלת סואץ מחדש לאחר המלחמה ולאחר תיקון הנזקים שנגרמו במהלכה. 

ב-29 באוקטובר משליך צעיר מעורער בנפשו, משה דואק, רימון יד בכנסת. השר חיים משה שפירא נפצע קשה, ראש הממשלה דוד בן-גוריון והשרה גולדה מאיר נפצעו קל.

ב-17 בספטמבר באסון תלמידי סנדלה נהרגו 15 תלמידים ערבים מהכפר סנדלה בהתפוצצות נפל תחמושת צה"לי.

כלכלה ותשתיות 

ב-30 באוקטובר הכריזה הממשלה כי הושלם מבצע ייבוש החולה על ידי קק"ל.

פרשיות ריגול 
 נחשף לוי לוי, שריגל מטעם פולין נגד ישראל, בעודו מועסק במדור הריגול הנגדי של הש"ב. 
 אברי אלעד, שכונה "האדם השלישי" בפרשת "העסק הביש" (בה היה המפעיל מטעם אמ"ן של החוליה שביצעה פעולות חבלה במצרים), נעצר בחשד כי ריגל לטובת מצרים. 
 נחשף סוכן שפעל לטובת מצרים, אולריך שנפט.

חברה ותרבות

משפט קסטנר וההתנקשות בו 

המשפט שבו הפסיד ד"ר ישראל קסטנר והערעור שהגיש המשיכו להכות גלים. ב-4 במרץ התנקשו שלושה צעירים בקסטנר בפתח ביתו. אחד מהם, זאב אקשטיין, היה במקורו סוכן הש"ב, שנשלח לקבוצת המחתרת על מנת לדווח על המתרחש בה. קסטנר מת מפצעיו 11 ימים מאוחר יותר.

אירוע פלילי אחר הוא רצח שהסעיר את המדינה - רצח המהנדס פידיה פיאטלי, מהנדס אווירי, בעת שעמד בתור לקולנוע בצפון תל אביב. הרוצח, ששדד את בית הקולנוע, נתפס בספטמבר 1958.

אירועים אחרים 

 לראשונה מתקיים פסטיבל אבו גוש
 נעמי שמר מלחינה לראשונה שירים מפרי עטה: "משירי זמר נודד"; נתן אלתרמן מפרסם את "שירי עיר היונה"  
 אורי צבי גרינברג הוא חתן פרס ישראל
 נפתח מכון וינגייט במיקומו הנוכחי
 "שלושת המיתרים" או "טריו ערבה" (אריק לביא, שמעון ישראלי וצבי בורודו) מוציאים את תקליטם, הכולל "שירי בוקרים" כגון "למדבר" ("לך לך למדבר..."), "ימין ושמאל רק חול וחול", "שיר הבוקרים" ("ערבה ערבה אין קץ...")
 יוצא לאור ספר הילדים הקלאסי "איה פלוטו" מאת לאה גולדברג
 ב-23 באוקטובר נפתח קולנוע תל אביב שמנהיג סטנדרטים מהפכניים באולמות הקולנוע: הרצפה מכוסה שטיח (המונע רעשים וגלגול בקבוקים); המושבים מרופדים ולפני בד ההקרנה הוצב מסך

נולדו 

(:קטגוריה:ישראלים שנולדו ב-1957)
 20 בינואר – משה קפלינסקי, סגן הרמטכ"ל
 22 בינואר – רפי רשף, שדרן רדיו, מגיש טלוויזיה ועיתונאי ישראלי
 28 בינואר – לוני הרציקוביץ', איש עסקים ויו"ר קבוצת הכדורגל מכבי תל אביב
 26 בפברואר – צחי הנגבי, שר וחבר הכנסת מטעם הליכוד וקדימה
 24 באפריל – אורי מלמיליאן, כדורגלן ומאמן כדורגל
 7 ביולי – ברי סחרוף, זמר, מוזיקאי, פזמונאי, מלחין ומפיק מוזיקלי ישראלי
 13 באוגוסט – יגאל רביד, שדרן רדיו וטלוויזיה 
 16 באוגוסט – אליעזר שקדי, מפקד חיל האוויר ה-15
 18 בנובמבר – אלישע לוי, מאמן כדורגל
 19 בנובמבר – עפרה חזה, זמרת
 24 בדצמבר – דני רובס, זמר

נפטרו 

(:קטגוריה:ישראלים שנפטרו ב-1957)
 
 15 במרץ – ישראל קסטנר, חבר ועד ההצלה בבודפשט בזמן השואה (נולד ב-1906)
 16 ביוני – חיים אריאב, מזכ"ל הסוכנות היהודית וחבר הכנסת מטעם הציונים הכלליים (נולד ב-1895)
 15 בנובמבר – משה איכילוב, עסקן ופעיל ציבור בארץ ישראל. על שמו קרוי בית החולים איכילוב (נולד ב-1903)

קישורים חיצוניים